**Bestyrelsesmøde 8. januar 2025 kl. 17.30 hos Annalisa**

**Dagsorden:**

1. Godkendelse af referat fra den 6. november 2024
2. Økonomi

Mettes øvrige punkter

Ansøgning til kulturpuljen

1. Generalforsamling 17. februar
2. Afholdte og kommende arrangementer/koncerter

Julekoncert 16.december

Nytårskur 11. januar

Korlørdag 22. marts

Fælles koncert med et andet kor

Korsangensdag 3. maj

Kulturfestival 10. maj

Forårskoncert 2. juni

1. Nyt fra dirigenten.
2. Nyt fra GFU.
3. Nyt fra Kor 72
4. Nyt fra DOF
5. Hjemmeside

ChoirMate

1. Årshjulet.
2. Diverse.

Aflevering af kormapper når medlemmet stopper i koret

Nyt foto af koret og bestyrelsen.

Aktivitetsliste.

Fødselsdagsliste

1. Eventuelt.
2. Næste mødedatoer

Ad 1. Godkendelse af referat fra 6. november 2024.

Referatet godkendt uden kommentarer.

Ad 2.Økonomi.

Saldo d.d. kr. 87117,46. Mette har udfærdiget årsregnskabet for 2024 og har aftalt revisionsdato med Kirsten.

Mette har udregnet vores andel af Helles løn, det beløber sig til kr. 25.130,00 i 2025. Lønnen i alt er på kr. 37.695,00.

Mette gennemgår korets budget for 2025.

Vi har lige nu 37 medlemmer i koret.

Vi drøfter Helle og Mads aflønning til koncerter. Uden tilskud, når koncerterne er på mandage: Mads kr. 1500,00 og Helle sædvanlig løn + kr. 500,00. Koncerter uden tilskud på andre ugedage: Begge får kr. 1500,00. Koncerter med tilskud: Begge får kr. 2500,00.

Vi fik afvist tilskud fra Kulturpuljen til julekoncerten, årsagen var at Kultur- og Finansudvalget på deres møde den 26.november valgte at sende beslutningen om fordelingen af puljens midler videre til Kommunalbestyrelsen, som skulle holde møde den 18. december, dvs. efter vores julekoncert den 16. december. Eftersom et kriterie for at søge midler fra puljen er, at arrangementet ikke må være afholdt, når man søger puljen, blev vores ansøgning afvist. Birgit tager det op til næste møde i GFU.

Ad 3. Generalforsamling.

Karin sender indkaldelsen ud senest den 27. januar.

Bestyrelsen mødes kl. 17.30.

Vi får snart brug for en kontingentforhøjelse, vi beslutter at det kan vente til 2026, hvor det forventes at kontingentet skal stige til kr. 1400,00 hvert halve år. En af årsagerne er det mindre kommunale tilskud.

Birgit tager stemmesedler med.

Birgitte lægger en tilmeldingsliste ud på hjemmesiden.

Sopranerne overtager festudvalgstjansen. Marianne samler dem efter generalforsamlingen.

Marianne tjekker om der er nye jubilarer.

Karin ændrer i ordensreglerne i punkt 13 m.h.t. tidspunkt for korlørdagen.

Ad 4. Afholdte og kommende arrangementer og koncerter.

Julekoncert 16 december: Det gik rigtig godt. Dejligt at dørene først blev åbnet 17.45.

Nytårskur 12. januar: 19 tilmeldte.

Korlørdag 22. marts: Birgit sender nærmere besked ud om arrangementet. Egenbetalingen bliver kr. 550,00. Birgitte lægger en tilmeldingsliste ud på hjemmesiden.

Korsangens dag 3. maj: Vi deltager ikke.

Kulturfestival 10.maj: Marianne tilmelder koret til festivalen, søger tilskud og taler med Helle.

Forårskoncert 2. juni: Ikke planlagt endnu.

Koncert mes Cikladerne fra Husum: Marianne aftaler med deres formand om en fælles koncert evt. i oktober.

Ad 5.Nyt fra dirigenten.

Intet nyt.

Ad 6. Nyt fra GFU.

Birgit skal til møde den 15, januar. Hun tager vores klage med vedrørende uddelingen fra kulturpuljen og hører desuden om hvorvidt vi kan få støtte fra Matrielkontoen til et enårigt abonnement på ChoirMate, en ny hjemmeside.

Ad 7. Nyt fra Kor72.

Karin har indberettet Koda for julekoncerten.

Ad 8. Nyt fra DOF.

Birgitte indberetter antal medlemmer og dirigenttimer.

Ad 9. Hjemmeside.

Birgitte opdaterer løbende.

Vi drøfter det nye program ChoirMate som ser meget brugervenligt og som har mange gode funktioner, får med rabat gennem kor72. Vi afventer da det er noget dyrere end det vi har nu. Sættes på dagsordenen til næste bestyrelsesmøde.

Ad 10. Årshjulet.

Gennemgås og justeres.

Ad 11 Diverse.

Aflevering af koncertmappe efter medlemmet stopper i koret: Da der af og til er en der glemmer at aflevere mappen, skal der hvis det ikke lykkes at få dem trods rykkere, indbetales kr. 200,00 til et bestyrelsesmedlem via mobilepay.

Nyt foto af koret: Marianne spørger om Helles mand vil komme og tage et nyt foto af hele koret til foråret. Julebillederne var meget fine.

Aktivitesliste og fødselsdagsliste gennemgås.

Eventuelt.Ad 12.

Ingen punkter.

Ad 13. Næste mødedatoer.

5. marts 17.30 hos Lisa

19. august 17.30 hos Mette